# Álvaro de Bazán y Benavides

Álvaro de Bazán y Benavides (Nàpols, 12 de setembre de 1571 – 1646), II marquès de Santa Cruz de Mudela, I marquès del Viso i Gran d'Espanya, va ser un destacat marí de guerra de l'Imperi Espanyol per la seva actuació a la mar Mediterrània i a la Guerra dels Trenta Anys.

## Família

Álvaro de Bazán y Benavides va ser fill d'Álvaro de Bazán y Guzmán, I marquès de Santa Cruz de Mudela, i de Maria Benavides de la Cueva i nét d'Álvaro de Bazán el Vell, d'una insigne estirp de militars i mariners de la Monarquia Hispànica durant els segles XVI i XVII.
Álvaro de Bazán y Benavides es va casar en 1590, a Almagro, amb Guiomar Manrique de Lara. La seva descendència va incloure dos fills i cinc filles. Una de les filles, Maria Bazán y Benavides, nascuda a Guadix, cas amb Íñigo Briceño de la Cueva, natural d'Almeria.

## Títols i càrrecs

Álvaro de Bazán y Benavides va comptar amb els següents títols de noblesa i càrrecs:
* II marquès de Santa Cruz de Mudela.
* I marquès del Viso, títol creat pel rei Felip III de Castella mitjançant Reial Despatx del 27 de febrer de 1611.
* Gran d´Espanya.
* II senyor de la Vila de Valdepeñas
* Patró del Santuari de Ntra. Sra. de las Nieves, a Almagro
* Comanador d'Alhambra i de la Solana, i Tretze de l'Orde de Santiago
* Administrador de l'Encomienda de la Peña de Martos, a l'Orde de Calatrava
* Capità General de les Galeres de Portugal, Nàpols i Espanya.
* Tinent General del Mar.
* Governador del Milanesat
* Mestre de Camp General a Flandes, al servei de l'arxiduquessa Isabel Clara Eugènia, germana de Felip III
* Maestre dels Consells d'Estat i Guerra del rei Felip IV de Castella, i Gentilhome de la seva cambra
* Majordom Major de la reina Isabel de Borbó, consort de Felip IV

## Actuacions destacades

Les principals activitats al llarg de la vida d'Álvaro de Bazán y Benavides van ser:
* 1596: participà en la defensa de Cadis contra l'atac de la flota anglesa .
* 1603: fou nomenat capità general de les Galeres de Nàpols.
* 1604: actuà a la costa de Grècia, en l'atac a l'illa de Zacint, Patmos i Longo
* 1605: prengué i saquejà la vila d'Estarcho a l'arxipèlag i la ciutat de Durazzo a la costa d'Albània
* Maig del 1612: al comandament de les galeres de Nàpols i en unió amb Octavio de Aragón y Tagliavia que estava al comandament de les de Sicília, van vèncer prop de la Goleta a diverses galeres algerianes
* 1609: transportà als moriscos expulsats d'Espanya
* 1622: expedició a l'Àfrica.
* 1625: rescatà la República de Gènova assetjada per francesos i savoians, acció immortalitzada pel pintor Antonio Pereda per al Saló de Regnes del Palau del Buen Retiro
* 1629: comandà les Galeres del Mediterrani
* 1630 a 1631: ocupà el lloc de governador del Milanesat després de la mort d'Ambrosi Spinola
* 1631: fou general de l'Exèrcit de Flandes en substitució de Hendrik van den Bergh, que va desertar a la República, sent deposat en 1632 en no poder evitar que Maastricht fos presa.
* 1635: intentà l'ocupació de les illes d'Ieras, que va ser malmès per un temporal, ocupant-les finalment

## Notes

* ↑ Segons algunes fonts morí l'any 1644

## Referències

* ↑ van Nimwegen, Olaf. The Dutch Army and the Military Revolutions, 1588-1688 (en anglès). Boydell & Brewer, 2010, p. 230. ISBN 9781843835752.
* ↑ Esteban Estríngana, Alicia. Madrid y Bruselas: relaciones de gobierno en la etapa postarchiducal (1621-1634) (en castellà). Leuven University Press, 2005, p. 178-179. ISBN 9789058674364.

## Enllaços externs

* Biografía de don Álvaro Bazán y Benavides. Historia Naval de España. 04/04/2011.